# Ibrugtagning

##

Vælg driftstypen til el-værktøjet med slag-/drejestop-afbryderen (13).

- For at skifte driftstype skal du trykke på udløserknappen (12) og dreje slag-/drejestop-afbryderen (13) i den ønskede position, indtil den går hørbart i indgreb.

Henvisning: Du må kun ændre driftstype, når el-værktøjet er slukket! Ellers kan el‑værktøjet blive beskadiget.

Position til hammerboring i beton eller sten

Position til boring uden slag i træ, metal, keramik og plast samt til skruning

Positionen Vario-Lock til indstilling af mejselposition
I denne position går slag-/drejestop-afbryderen (13) ikke i indgreb.

Position til mejsling

##

Med retningsomskifteren (8) kan du ændre el-værktøjets rotationsretning. Ved nedtrykket tænd/sluk-kontakt (10) er dette imidlertid ikke muligt.

- Aktivér kun drejeretningsomskifteren (8) når el-værktøjet står stille.

Indstil altid drejeretningen til højreløb ved hammerboring, boring og mejsling.

| Højreløb: Til boring og iskruning af skruer skal du trykke retningsomskifteren (8) helt mod venstre.
| Venstreløb: Til løsning og udskruning af skruer og møtrikker skal du trykke retningsomskifteren (8) helt mod højre.

Bemærk! Hvis retningsomskifterne står i midterstilling, er tænd/sluk-knappen låst.

##

- El-værktøjet tændes ved at trykke på tænd/sluk-knappen (10).

Arbejdslyset (14) lyser, når tænd/sluk-kontakten (10) er trykket let eller helt ned, så arbejdsområdet kan oplyses under dårlige lysforhold.

Første gang el-værktøjet startes, kan der forekomme en forsinkelse, da el-værktøjets elektronik først skal konfigureres.

Ved lave temperaturer når el-værktøjet først efter et vist stykke tid op på den fulde hammerydelse/slagydelse.

- El‑værktøjet slukkes ved at slippe tænd/sluk-knappen (10) igen.

##

Du kan regulere omdrejningstallet/slagtallet på det tændte el-værktøj trinløst, afhængigt af hvor langt du trykker tænd/sluk-knappen (10) ind.

Hvis du trykker let på tænd/sluk‑knappen (10), er omdrejningstallet lavt. Med tiltagende tryk øges omdrejningstallet/slagtallet.

##

Du kan låse mejslen i 36 stillinger. Derved kan du hver gang indtage den optimale arbejdsstilling.

- Indsæt mejslen i værktøjsholderen.
- Drej slag-/drejstop-afbryderen (13) til positionen "Vario-Lock".
- Drej indsatsværktøjet til den ønskede mejselstilling.
- Drej slag-/drejestop-afbryderen (13) i positionen "Mejsling". Derved låses værktøjsholderen.
- Indstil drejeretningen til højreløb ved mejsling.