# Výmena nástroja

Ochranná manžeta (3) vo veľkej miere zabraňuje počas prevádzky náradia vnikaniu prachu z vŕtania do upínacej hlavy. Pri vkladaní nástroja dávajte pozor, aby sa ochranná manžeta (3) nepoškodila.

- Poškodenú ochrannú manžetu je potrebné ihneď vymeniť. Odporúčame, aby ste si to dali urobiť v autorizovanom servisnom stredisku.

## Výmena nástroja (SDS-plus)

### Vloženie pracovného nástroja so stopkou SDS‑plus (pozri obrázok C)

Pomocou skľučovadla SDS-plus môžete rýchlo a pohodlne vymieňať pracovné nástroje bez toho, aby ste museli používať nejaké prídavné nástroje.

- Vyčistite zasúvací koniec pracovného nástroja a mierne ho namažte.
- Vložte pracovný nástroj do upínacej hlavy pri jeho súčasnom otáčaní tak, aby samočinne zaskočil.
- Skontrolujte zaistenie potiahnutím za pracovný nástroj.

Pracovný nástroj so stopkou SDS-plus je voľne pohyblivý, čo je podmienené systémovo. Pri behu naprázdno tým vzniká odchýlka od presného kruhového pohybu. Na presnosť vrtu to však nemá vplyv, pretože vrták sa pri vŕtaní sám automaticky vycentruje.

### Vybratie pracovného nástroja so stopkou SDS‑plus (pozri obrázok D)

- Zaisťovaciu objímku (4) posuňte dozadu a vyberte pracovný nástroj.

## Výmena nástroja so skľučovadlom s ozubeným vencom

### Vkladanie pracovného nástroja (pozri obrázok E)

Upozornenie: Nástroje bez stopky SDS-plus nepoužívajte na vŕtanie s funkciou kladiva ani na sekanie! Nástroje bez stopky SDS-plus a ich skľučovadlo sa pri vŕtaní s príklepom a pri sekaní poškodia.

- Vložte skľučovadlo s ozubeným vencom (19).
- Otvorte skľučovadlo s ozubeným vencom (19) otočením tak, aby sa nástroj dal vložiť. Vložte pracovný nástroj.
- Zasuňte doťahovací kľúč (21) do príslušných otvorov skľučovadla s ozubeným vencom (19) a nástroj rovnomerne utiahnite.
- Prepínač pracovných režimov (13) otočte do polohy „Vŕtanie“.

### Vyberanie pracovného nástroja (pozri obrázok F)

- Otočte objímku skľučovadla s ozubeným vencom (19) pomocou doťahovacieho kľúča (21) proti smeru pohybu hodinových ručičiek tak, aby sa pracovný nástroj dal vybrať.